CELEX: 62015TN0556
Language: fi
Date: 2015-09-25 00:00:00
Title: Asia T-556/15: Kanne 25.9.2015 – Portugali v. komissio

30.11.2015   
            
            
               FI
            
            
               Euroopan unionin virallinen lehti
            
            
               C 398/64
            
         Kanne 25.9.2015 – Portugali v. komissio
   (Asia T-556/15)
   (2015/C 398/78)
   Oikeudenkäyntikieli: portugali
   
      Asianosaiset
   
   
      Kantaja: Portugalin tasavalta (asiamiehet: L. Fernandes, M. Figueiredo, P. Estêvão ja J. Almeida)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen C(2015) 4076 (1) siltä osin kuin sillä jätetään Euroopan unionin rahoituksen ulkopuolelle perusteella ”Heikkouksia LPIS-järjestelmässä”13 7 3 89  156,95 euron määrä, joka liittyy kuluihin, jotka Portugalin tasavalta on ilmoittanut toimenpiteiden Muut suorat tuet ja Pinta-ala puitteissa varainhoitovuosina 2010, 2011 ja 2012
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin:
   
               A –
            
            
               Varainhoitovuosien 2009 ja 2010 osalta
               Suhteellisuusperiaatteen loukkaaminen ja SEU 5 artiklan rikkominen siltä osin kuin on niin, että koska laskelmat ja premissit ovat täsmälleen samat kuin ne, jotka komissio oli jo hyväksynyt aiemmissa tutkimuksissaan, se, ettei komissio hyväksynyt asianmukaisin perustein Portugalin viranomaisten laskelmia, joihin on sovellettu kiinteämääräistä korjauskerrointa, vaikka se totesi lukemattomia parannuksia yhdennetyn hallinto- ja valvontajärjestelmän toimintasuunnitelman täytäntöönpanossa, merkitsee selvää lojaalin yhteistyön periaatteen loukkaamista.
            
         
               B –
            
            
               Varainhoitovuoden 2011 osalta
               
                           1)
                        
                        
                           Lojaalin yhteistyön periaatteen loukkaaminen siltä osin kuin komissio liittyen heikkouksiin LPIS-GIS-järjestelmän toiminnassa varainhoitovuoden 2011 osalta aliarvioi Portugalin viranomaisten työtä ja erityisesti niiden toteuttamia toimenpiteitä – sertifiointielimen hyväksymää toimintasuunnitelmaa – jonka täytäntöönpanosta erityisesti varainhoitovuoden 2011 osalta komissio oli tietoinen ja jonka se hyväksyi.
                        
                     
                           2)
                        
                        
                           Kontradiktorisen periaatteen loukkaaminen siltä osin kuin asetuksen (EY) N:o 885/06 (2) 11 artiklan mukaisessa varainhoitovuotta 2011 koskevassa tiedoksiannossa tutkinnan kohteena ovat LPIS-järjestelmässä havaitut sääntöjenvastaisuudet, mutta päätös perustuu oikeuksien lainvastaiseen vahvistamiseen, mikä aihe ei ilmene kyseisen 11 artiklan mukaisesta kirjeestä ja josta Portugalin viranomaisilla ei näin ollen ollut mahdollisuutta esittää huomautuksiaan.
                        
                     
                           3)
                        
                        
                           Asetuksen (EY) N:o 885/06 11 artiklan rikkominen siltä osin kuin päätöksen perustelut eivät ole asianmukaisia ja ne ovat epätäsmällisiä, minkä vuoksi niillä rikotaan asetuksen N:o 885/06 11 artiklan 1 kohdan tarkoitusta ja tavoitetta.
                        
                     
         
               C –
            
            
               Korotus/kiinteämääräiset korjauskertoimet – Varainhoitovuodet 2009– 2011
               Asetuksen N:o 1290/2005 (3) 31 artiklan 2 kohdan rikkominen ja suhteellisuusperiaatteen loukkaaminen ja AGRI/61 495/2002- REV1:n seuraamusluonteen huomioon ottamatta jättäminen, koska toteutetut toimenpiteet (ts. päätökset) eivät ole asianmukaisia ja välttämättömiä tavoitteeseen nähden ja menevät pidemmälle kuin tämän tavoitteen saavuttamiseksi on välttämätöntä, kun otetaan huomioon se, että Portugalin viranomaiset tekevät laskelman komission suuntaviivojen mukaisesti, minkä jälkeen komissio päättää kiinteämääräisen korjauksen soveltamisesta.
            
         
      (1)  Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annettu komission täytäntöönpanopäätös (EU) 2015/1119 (EUVL L 182, s. 39).
   
      (2)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta annettu neuvoston asetus (EY) N:o 885/06 (EUVL L 171, s. 90).
   
      (3)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).